[{"text_idx": "#000001", "text": "Martxoaren 7an hasi zen Irunen, eta, dagoeneko, Euskal Herri osora bidaiatzen ari da."}, {"text_idx": "#000002", "text": "2023ko LABURBIRAK, euskarazko film laburren zirkuitu ibiltariak, 32 herritan egingo du geldiunea bere XX.edizioan. 7 film-laburrez osatutako bilduma eskaintzen du aurten Laburbirak, eta gaur egungo zinemagintzaren lagin aparta izaki, gure sortzaileen lanaz gozatzeko aukera emango die herritarrei; eduki zein estiloz denetariko pelikulekin osatua baidator film-labur sorta. Euskal Herri osoan ekoitzitako film laburren bilduma martxoaren 7tik apirilaren 5era bitartean eskainiko da."}, {"text_idx": "#000003", "text": "Anima zaitezte geure zineaz gozatzera!"}]